Buitelander vas oor onwettige aborsiesFoto: SAPD/Facebook Richard Tjuuko (43) word aangekla ingevolge die Wet op die Keuse oor die Beëindiging van Swangerskap en die Immigrasiewet. Tjuuko, oorspronklik van Uganda, is Dinsdag in hegtenis geneem nadat die polisie en beamptes van die departement van gesondheid klopjagte in Polokwane uitgevoer het. Phophi Ramathuba, LUR vir gesondheid in Limpopo, het tydens die klopjagte sy ontevredenheid uitgespreek oor die onrusbarende hoeveelheid onwettige aborsies in die provinsie. Tydens die klopjag het beamptes ŉ vrou gewaar wat pamflette uitdeel vir onwettige aborsies en sy het die beamptes na Tjuuko gelei. Die vrou werk glo vir hom. Tjuuko het egter ontken hy doen onwettige aborsies. Daar is verskeie onwettige aborsie-klinieke in Polokwane wat vanuit agterplase en bedompige kantore bedryf word. Tjuuko se saak is tot 8 Augustus uitgestel, wanneer hy na verwagting om borgtog sal aansoek doen.